हो सकता है, नगरों-महानगरों में स्टेट बैंक की शाखायें चकाचक होती हों, स्टाफ भरपूर होते हों और मूलभूत सुविधायें भी उपलब्ध होती हों, मगर मैंने दूर-दराज के इलाकों में स्टेट बैंक की कुछ शाखाओं को देखा है और तकरीबन सभी जगह स्थिति एक-जैसी ही मिली है- सैकड़ों की रेलम-पेल को सम्भालने के लिए एकाध स्टाफ, खटारा कम्प्यूटर, लचर लिंक, कबाड़खाने जैसा वातावरण; शौचालय-पार्किंग की बात छोड़िये, पीने के पानी तक की व्यवस्था नहीं!